*Proiect*

**GUVERNUL REPUBLICII MOLDOVA**

**HOTĂRÎRE** nr. 1

ndin \_\_\_\_ \_\_\_\_\_\_\_\_\_\_\_\_\_\_12020

Chișinău

Cu privire la modificarea Hotărârii Guvernului cu privire la modul de finanțare din bugetul de stat a proiectelor culturale desfășurate de organizațiile necomerciale nr. 503/2019

În temeiul art. 8 alin. (1) și (3) și art. 24 lit. h) din Legea nr. 837/1996 cu privire la asociațiile obștești (republicată în Monitorul Oficial al Republicii Moldova, 2007, nr.153-156BIS), cu modificările ulterioare, Guvernul HOTĂRĂŞTE:

1. Hotărârea Guvernului nr. 503/2019 pentru aprobarea Regulamentului cu privire la modul de finanțare din bugetul de stat a proiectelor culturale desfășurate de organizațiile necomerciale și la abrogarea Hotărârii Guvernului nr. 834/2014, se modifică după cum urmează:

1) La punctul 3, ariile tematice: „arte, teatru, muzică și dans, educație prin cultură, promovarea culturii scrise, patrimoniu cultural material și imaterial, proiecte culturale de tip festival” se înlocuiesc cu: „arte vizuale, artele spectacolului, muzică, educație prin cultură, cultură scrisă, patrimoniu cultural”;

2) La punctul 17, se modifică numărul de membri ai comisiei de experți, astfel „21 membri” se substituie cu „18 membri”;

3) La punctul 20, înainte de sintagma „80%” se adaugă cuvântul „maximum”, iar înainte de sintagma „20%” cuvântul „minimum”;

4) Punctul 22 va avea următorul cuprins:

„**22.** Proiectele depuse pentru fiecare arie tematică în parte sînt evaluate de cîte trei membri din comisia de experţi, dintre care unul este reprezentant al Ministerului Educaţiei, Culturii şi Cercetării, unul reprezentant al instituţiilor din subordine şi unul din societatea civilă, conform grilei de evaluare specificate în anexa nr.6.”

5) Se completează cu un nou punct, punctul 231 cu următorul cuprins:

„**231.** Proiectele care acumulează o medie aritmetică a punctajului mai mare sau egală cu 60, primesc finanțare identică procentual cu punctajul acumulat.”

6) Punctul 28, subpct. 6) va avea următorul cuprins:

„6) proiectele editoriale și de producție cinematografică pentru care sunt organizate concursuri separate.”

7) În anexa nr. 1, la subpct. 1, după cuvintele „proiectul cultural” se adaugă sintagma „(anexa nr. 2)”;

8) În anexa nr. 6, se modifică punctajul acordat pentru relevanța proiectului, astfel „25” se substituie cu „20”.

9) Anexa nr. 6 se completează cu următorul cuprins:

„**Elementul on-line din cadrul proiectului 5**

* Vizibilitatea proiectului în cadrul rețelelor sociale
* Prezența transmisiunilor live de la eveniment
* Alte metode relevante referitoare la mediul on-line ”

9) Anexa nr. 9 se modifică după cum urmează:

sintagma „Priorități de finanțare proiecte” se substituie cu „Ariile tematice de finanțare”;

denumirea ariei tematice „Arte” se completează cu cuvântul „vizuale”, la descrierea criteriilor acesteia cuvintele „și/sau a cercetării artistice” se exclud; cuvântul „artei” se substituie cu cuvintele „artelor vizuale”;

denumirea ariei tematice „Teatru” se substituie cu cuvintele „Artele spectacolului”;

denumirea ariei tematice „Muzică și dans” se substituie cu cuvântul „Muzică”;

aria tematică „Proiecte de tip festival” și cele trei criterii de descriere pentru aceasta se vor exclude;

denumirea ariei tematice „Promovarea culturii scrise” se substituie cu cuvintele „Cultură scrisă”, la aceeași arie tematică se introduce un nou criteriu: „- Susținerea publicațiilor periodice care abordează tematici culturale”.

2. Prezenta hotărâre intră în vigoare la data publicării.

**PRIM-MINISTRU ION CHICU**

**Contrasemnează:**

**Viceprim-ministru,**

**Ministrul finanţelor Serghei PUȘCUȚA**

**Ministrul educației,**

**culturii și cercetării Igor ȘAROV**